De høyeste fjelltoppene å bestige er Himmelsyna (649 moh), Vore og Befjell (658 moh). På Tordenskjolds tid skal det ha levd en veldig kjempekar i Mykland med navn Jakob Liane. Han var med i krigen mot Sverige, og skal ha vært en kriger som svenskene var redd for. Det blir sagt at da han var blitt gammel, så han en luftspeiling, en krigshær, over fjellet og derfor fikk fjellet navnet Himmelsyna.